ગાંધીધામ | ગાંધીધામ ચેમ્બર ઓફ કોમર્સ એન્ડ ઇન્ડસ્ટ્રીઝના સાનિધ્યમાં કંડલા- ગાંધીધામ સંકુલની જમીનના વણઉકેલ્યા પડતર પ્રશ્નોને તેના નિરાકરણ તરફ લઇ જવા વિચાર વિમર્સ કરવા માટે ગત બેઠકના અનુસંધાનમાં પુન: બેઠકનું આયોજન કરાયું છે. સંકુલની તમામ સામાજિક સંસ્થાઓ અને વેપારી એસોસિએશનોના પ્રતિનિધિઓ, પ્રતિષ્ઠીત નાગરીકોએ તા.12ના સાંજે ચેમ્બર ભવનના હોલમાં હાજરી આપવી. આ બેઠકમાં સંસદ સભ્ય વિનોદભાઇ ચાવડા અને ધારાસભ્ય માલતીબેન મહેશ્વરી હાજરી આપી વણ ઉકેલ્યા આ પડતર પ્રશ્નો સંદર્ભે માર્ગદર્શન પુરૂં પાડશે. ઉલ્લેખનીય છે કે, સંકુલમાં ફ્રી હોલ્ડના મુદ્દે ઘણા સમયથી રજૂઆતો સ્થાનીકથી કેન્દ્ર કક્ષાએ કરવામાં આવી છે.